Vastavalt ÜRO 1993. aasta resolutsioonile "Puuetega inimestele võrdsete võimaluste loomise standardreeglid" võttis komisjon 1996. aasta juulis vastu teatise (KOM(96) 406). Kõnealuses teatises sätestatud ühenduse puuetealane strateegia põhines võrdsetel võimalustel ja mittediskrimineerimisel ning  puuetega inimestega seotud küsimuste süvalaiendamisel kõigisse asjaomastesse ELi poliitikatesse, nagu sotsiaalpoliitika, haridus ja koolitus, teadustegevus, transport, telekommunikatsioon ja rahvatervis. Kuigi antud valdkonnas kuulub pädevus liikmesriikidele, rõhutati teatises, et Euroopa Ühendus annab märkimisväärse panuse liikmesriikidevahelise koostöö ning heade tavade vahetamise ja arendamise jõupingutuste edendamiseks.